钦定古今图书集成/历象汇编/岁功典/第027卷 > 瑞鹧鸪〈湖上上元〉 卓人月
## 钦定古今图书集成/历象汇编/岁功典/第027卷 > 瑞鹧鸪〈湖上上元〉 卓人月

城中火树落金钱，城外湖波起碧烟。夜夜夜深歌《子
夜》，年年年节度丁年。　琉璃一段湖称圣，琥珀千锺
酒号贤。自分懒追儿女队，玉梅花下拾花钿。

唐·陈子昂诗：“三五月华新，遨游逐上春。”

张萧远诗：“宝钗骤马多遗落，依旧明朝在路傍。”
李商隐诗：“月色灯光满帝都，香车宝辇隘通衢。”
段成式诗：“火树枝柯密，烛龙鳞角张。”

《韩偓诗》：“上元清景亚元正，丝雨霏霏向晚倾。”

宋钱惟演诗：“九枝火树连金狄，万里霜轮上璧珰。”
李宗谔诗：“历历星榆光夺昼，煌煌火树艳争春。”
梅尧臣诗：“春风来解吹残雪，灯烛迎阳万户燃。竞看
繁星在平地，不妨明月满中天。”

王安石诗：“不知太乙游何处，定把青藜独照公。”〈又〉车
马纷纷白昼同，万家灯火暖春风。

《苏轼诗》：“典衣剩买河源米，屈指新𥬠作上元。”〈又〉冷烟
湿雪梅花在，留得新春作上元。

《苏辙诗》：“忽记上元銮辂出，起听前殿晓钟声。”

张耒诗：“九衢风静烛无烟，宝马香车往复还。”

范成大诗：“满县月明春意好，旗亭吹笛近元宵。”〈又〉粉
痕红点万花攒，玉气珠光宝月圆。

《陆游》诗。“饼饵连春日，歌呼近上元。”

金王庭筠词：“夜夜华灯万树，年年海碧三山。